Den cubanske højsæson falder perfekt, da den ligger på samme tid som den danske vinter fra november til marts. Uden for højsæsonen starter Cubas regnsæson, men regnfaldene er dog korte, og på grund af Cubas subtropiske klima burde dette ikke afholde dig fra at tage afsted – der er nemlig varmt hele året rundt. Når du kigger på fly til Cuba, så er det også værd at have in mente, at de største festivaler ligger omkring juli og august, som kan være med til at sikre den helt autentiske, caribiske stemning under opholdet.  Læs også vores rejseguide til Cuba.